section_heading: Drugi metikal (MZN)
paragraph_text: 1. srpnja 2006. uveden je novi (drugi) mozambički metikal koji je po ISO 4217 standardu dobio oznaku MZN. Tog datuma u optjecaj su puštene nove novčanice i kovanice. Izvršena je zamjena starog u novi metikal koja je iznosila 1 novi metikal = 1000 starih metikala, a prijelazno razdoblje do kojeg se mogao koristiti stari metikal trajalo je do 31. prosinca 2006. Tijekom razdoblja pretvorbe oznaka nove valute je kod lokalnog stanovništva skraćena iz MTn u MT.